Nyeste Skilderie af Kiøbenhavn, 1820-09-05
Blandede Efterretninger. om de engelske Financer. (Slutning; s. forr. No.) - Førend vi forlade Gienstanden angaaende den offentlige Jndtægt, maa vi sige et Par Ord om to vigtige Ting der vedkomme den. Oppebørselsomkostningerne i Aaret 1818 vare 4,300,000 Pd. St. Den samtlige Jndkomst var, efter Afdrags og Gratificationers Fradragelse, 58 Mill. Oppebørselsudgivterne vare derfor og ere endnu noget over 7 pC. At disse kunde meget nedsættes, ere alle Saakyndige enige om. Antallet af de Personer, der ere ansatte ved Oppebørselsvæsenet, er henved 8000, hvortil maa lægges de irlandske Officianter, sandsynligviis over 2000 flere. Forvirrede Regnskaber; indviklede Processer; en Mængde modsigende Love, talløse Retter; Embeder uden Forretninger; overdrevne Accidencer og Omkostninger - ere nogle af de faa Aarsager til denne ødsle Udgivt. Dersom det var mueligt at nedsætte den til 5 pC., vilde Besparelsen for Almeenheden være meget over 1 Mill. - Det sidste, vi her have at bemærke, angaaende den offentlige Jndkomst, er Jrlands Jndtægt. Nu yder det til Skatkamret allene 4,500,000 P. St. og Jrlands hele aarlige Udgivt er 6,500,000 P. De manglende 2 Mill. betaler Engelland - en Byrde, som er den naturlige Følge af den Politik, der i de sidste 25 Aar har ladet det regjere af en staaende Armee. Da Jrland nu er ligesaa stort og halv saa frugtbart som Engelland og Wales, og har en Befolkning af flere end 6 Mill. Jndbyggere, og dets Paalæg ere næsten de samme som Engellands - saa vilde, dersom alle de Forholdsregler bleve antagne, som mangle, til at formilde Folket, og til at oprette en virksom civil Magt i Landet, saa at der kunde være Sikkerhed, for Person og Eiendom, Engellands Capital naturligen udflyde i denne Retning, og disse Paalæg vilde yde en langt større Jndtægt, end de nogen finde have ydet. J Storbritannien beløbe Skatterne sig til 3 Pd. 10 Sh. for hvert Hoved; i Jrland til 15 Sh. Men naar alt det skeete som burde skee, for at binde Folket til Lovene og befordre Orden og Rolighed i det Jndere, vilde Jrland kunne betale 30 Sh. for hvert Hoved og være et rigere og lykkeligere Land end det er nu Efter denne lave Maalestok i Sammenligning med Storbrittanniens, vilde Jrland understøtte det forenede Kongerige med en forøget Jndkomst af henved 5 Mill. aarligen. Dersom der altsaa end ikke skulde gives nogen bedre Grund for, at handle retfærdigen og viseligen imod det, end den Fordeel, der kunde flyde af en saadan Kilde, saa vilde dette allerede være nok, under Tingenes nuværende Tilstand, til at formaae Regjeringen til alvorligen at sætte det i Værk, at gjøre dets store Kilder saa fordeelagtige, som de kunne blive det for Engellands Tarv. - Hr. Vansittart paastod i hans bekiendtgjorte Tale i sidste Forsamling. at de Beslutninger, han da foreslog, indeholdt en permanent og systematisk Oversigt over det, der kan betragtes som Landets Fredsetat. Vi kunne imidlertid ikke undlade at sige, at dersom Parlamentet og Landet vedbliver at være tilfreds med denne Plan, kunne Bankerotter og Ulykker ikke være langt borte. Den første Krig, der indtræffer, vil finde Landet med en Capital, nedtrykt af Paalæg, som ligefrem qvæle Jndustrien; med en Jndkomst, neppe tilstrækkelig til at betale Dividenderne af dets Gield; og med en Gield, ikke allene uformindsket, men sandsynligviis forøget. Til at frelse os fra denne Tilstand, ere vi bestemt af den Mening, at de Forholdsregler, vi have foreslaaet, ere aldeles undværlige. Der vil heller ikke være nogen virkelig Vanskelighed i at udføre dem. En Regjering, der vil indrette sine Beslutninger efter det offentlige Tarv simple Krav, og ikke efter Conveniencerne eller Lidelserne, de for tidlige Klager eller sandsynlige Skumlerier af Enkelte, der nyde Tjenestens Emolumenter eller Begunstigelse, vilde føle sig selv stærk ved Understøttelsen af hele den bedre Deel af Nationen, og snart have det i sin Magt, at lade endog Jndivider tilkomme langt større og varigere Velgierninger, end der nogensinde kan blive den til Deel, der maa tye til den usle Politik, at regjere ved Nødmidler. Afskaffelsen af alle unyttige og arbeidsløse Embeder; Nedsættelsen af alle Lønninger, Pensioner og Gratificationer; Opoffrelsen af Patronskab; midlertidig Opgivelse, endog af Jndkomster, og Forsagelsen af gamle Handelsbegreber; er bleven uundgaaelig nødvendigt, formedelst den Sandsynlighed, at der vil mangle Midler til at betale Dividenderne, formedelst de utaalelige Onder og Lidelser, der ville flyde af saadan Begivenhed, og Visheden om, at vi ikke ville kunne indlade os i nogen ny Krig, hvormeget vi end maatte blive fornærmede, med mindre vi i Fredens Tid kunne tilveiebringe Financernes fuldkomne Gjen fødsel. Vi ere komne i en Stilling, som ikke længer tillader lempelige eller halve Midler. Alle de gamle Regler ere blevne tilsidesatte ved Hr. Pitts Forandringer, der gave Regjeringen ubegrændset Myndighed over den offentlige Pung.